**Informacija o preduzetim aktivnostima sa prijedlogom mjera**

Vanjskotrgovinska komora Bosne i Hercegovine je proteklih sedam dana svojim intenzivnim pregovorima, razgovorima i prijedlozima, u suradnji sa istovjetnim komorama u regionu i unutar Bosne i Hercegovine, višekratno upozoravala na problem lanaca snabdijevanja, koridore za prometovanje određenih roba, kako BiH ne bi ostala bez potrebnih namirnica, repromaterijala, medicinskih sredstava i drugo, te kako bi naše proizvedene robe našle izlaz na europska i druga tržišta.

U nastavku slijedi pregled realizvanih akivnosti sa prijedlogom mjera.

1. **Inicijativa za sastanak vezano za uticaj proglašene pandemije koronavirusa**  upućena Ministartsvu prometa i komunikacija12.03.2020. godine.

Vanjskotrgovinska komora Bosne i Hercegovine je zaprimila i prima veliki broj upita od bosanskohercegovačkih cestovnih prijevoznika i izvoznika o novonastaloj situaciji sa širenjem Corona virusa (COVID-19), koja je od strane Svjetske zdravstvene organizacije (WHO) proglašena pandemijom, a s ciljem dobijanja odgovora o postupanju firmi koje se bave međunarodnim cestovnim prijevozom putnika i roba.

Svjedočimo nizu donesenih mjera radi sprječavanja i suzbijanja bolesti izazvanih novim koronavirusom (COVID - 19) od strane država u okruženju kao i Bosne i Hercegovine, preko svojih nadležnih tijela za suzbijanje i borbu protiv širenja koronavirusa (COVID - 19).

Mjere i preporuke imaju višestruk značaj za bosanskohercegovačke kompanije koje se bave cestovnim prijevozom. Prvenstveno kao društveno odgovorne kompanije ima se za cilj smanjiti rizik mogućeg širenja virusa u skladu sa mjerama i preporukama nadležnih zdravstvenih tijela na svim nivoima u Bosni i Hercegovini, a nakon toga voditi odgovorne aktivnosti u cilju održanja likvidnosti firmi u nadolazećim danima dok traje pandemija Corona virusa (COVID-19).

Firme koje se bave cestovnim prijevozom putnika i roba su već suočene sa gubicima zbog zatvaranja granica država pogođenih ovom pandemijom, posebno imajući u vidu karakter ove grane privrede, koja je prva na udaru zbog restrikcija ili onemogućavanja kretanja ljudi i dobara. Također, trenutno je niz nepoznanica između ostalih na koji način će se odvijati redovan međunarodni linijski prijevoz imajuću u vidu obaveze održavanja linija, iako za to trenutno ne postoji ni minimum uslova, kojim pravcima transportovati robu u slučaju da je imate kome i isporučiti, zadržavanju vozača koji se nakon obavljenih prijevoza vraćaju u državu itd.

S tim u vezi upućena je inicijativu za sastanak sa ministrom i zamjenikom ministra kako bismo u što kraćem mogućem vremenskom roku došli do određenih mjera, preporuka za ublažavanje novonastale situacije, te iznašli prijedloge modela moguće pomoći firmama koje se bave cestovnim prijevozom, kako bi u što manjoj mjeri smanjili gubitke koje donosi situacija oko pandemije koronavirusa (COVID - 19).

1. **Inicijativa za sastanak** upućena Agencijima za bankarstvo FBiH i RS 12.03.2020. godine

Uzimajući u obzir ujedno i saniranje posljedica VTK je predložila sastanak s Agencijama za bankarstvo jer imamo saznanja da primjerice, Unicredit banka u Italiji, vidljivo na njihovoj web stranici, zemlji koja je trenutno najviše pogođena ovim virusom, nudi punu podršku kompanijama koje su od strane italijanskih nadležnih organa identificirane kao pogođene virusom COVID-19, te će njima ponuditi **specijalne „hitne pakete“ koji uključuju:**

* **Šestomjesečnu suspenziju plaćanja kredita za kompanije koje posluju u područjima pogođenim virusom COVID-19,**
* **Prolongiranje kredita za uvezenu robu do 120 dana u slučaju neprijema zbog razloga povezanih sa COVID-19,**
* **Odobravanje kreditnih linija za likvidnost u trajanju do 6 mjeseci.**

Htjeli smo provjeriti da li već postoje slične povlastice za bosanskohercegovačka preduzeća, te ukoliko ne, da li se razmatra mogućnost uvođenja ovakih mjera podrške, posebno za kompanije iz sektora prijevoza putnika i tereta, kao i ostalim izvoznicima koji su prema prvim preliminarnim pokazateljima najviše pogođeni ovom pandemijom?

S tim u vezi, zamolili smo za jedan zajednički sastanak na gore navedenu temu, ili pravovremene odgovore.

1. **Informacije o režimima obavljanja prijevoza sa drugim državama** tražene odMinistarstva prometa ikomunikacija BiH i Ministarstva vanjskih poslova BiH12.03.2020. godine

U vrijeme donošenja različitih mjera za sprečavanje širenja virusa Covid-19 u velikom broju država, sve je više upita uvoznika, izvoznika i prijevoznika u kojima se traže zvanične informacije o uvjetima

pod kojima je moguće obaviti prijevoz robe ili putnika u/iz neke države ili tranzitirati sa robom ili putnicima. Od velike važnosti su jasne i blagovremene, službene informacije ove vrste koje se odnose na Republiku Srbiju, Republiku Hrvatsku, Crnu Goru, Sjevernu Makedoniju, jer su nedostupne, ali i ažurirane informacije i ovih i iz drugih država.

Obzirom na nadležnost Ministarstva komunikacija i transporta Bosne i Hercegovine tražene su informacije o navedenom.

1. **Poduzimanje žurnih mjera vezano za COVID-19, s ciljem pružanja potpore gospodarstvu** upućeno VM, MVTEO, MVP, MPK, MFT, te vladama RS, FBiH i Brčko distrikta 13.03.2020. godine

 U vezi s novonastalom situacijom vrlo složenog i otežanog ostvarivanja vanjskotrgovinskog prometa gospodarstvenika s teritorije Bosne i Hercegovine, vezano za COVID-19, apelirali smo na sve nadležne institucije da se što žurnije uspostave tzv. krizni stožeri koji bi se fokusirali na probleme s kojima se suočavaju gospodarstvenici u Bosni i Hercegovini, a koji zahtijevaju koordinirane i efikasne mjere.

**Naime, dosadašnji krizni stožeri su individualni i nekoordinirani, a koji malo ili nikako uključuju eksperte iz gospodarstva.**

Vanjskotrgovinska komora BiH raspolaže informacijama da su tvrtke angažirane na poslovima vanjskotrgovinskog prometa kako roba tako i usluga, imaju višestruke izazove pred sobom**: vrlo otežan lanac snabdijevanja, ugrožen izvoz, a samim tim i likvidnost vezanu za naplatu od inozemnih partnera, te je u pojedinim sektorima proizvodnja već počela da se svodi na minimum.**

Obzirom da je trenutno teško izvršiti procjenu nastalih šteta ili eventualnih budućih problema, VTK BIH je u cilju prevazilaženja problema informiranosti napravila široki informativni blok s vrlo aktualnim i trenutno dostupnim informacijama za prijevoznike i sve ostale poduzetnike ([www.komorabih.ba](http://www.komorabih.ba)).

**Prateći dosadašnja iskustva zemalja u okruženju koje su pogođene COVID-19 virusom, a koje se većim dijelom sastoje od:**

* **zdravstvene zaštite uposlenika,**
* **uspostavi sustava direktnog izvještavanja kontakt točaka ili kriznih stožera o problemima nastalih u njihovom poslovanju i na terenu,**
* **stabiliziranje lanaca snabdijevanja po modelu osiguravanja koridora za tranzit i transport roba vezanih za snabdijevanje repromaterijalima, kao i izvoz već naručenih roba,**
* **rad na adekvatnom marketinškom odnosu prema kupcima prema očekivanim zahtjevima potrošača (potrebe za određenim robama),**
* **napose odnos bankarskog sektora prema gospodarstvenicima u Bosni i Hercegovini, u smislu suspendiranja rata kredita, produženja rokove otplate kredita, rokova plaćanja dugova, te izrade mjera pogodnijih kreditnih linija za gospodarstvenike pogođene ovom krizom.**
* **Odnos domaćeg institucionalnog financijskog sektora, kako bi se žurno donijele mjere za ublažavanje posljedica nastalih u poslovanju tvrtki u vanjskotrgovinskom prometu, kao što su: odgođeno plaćanje kredita, poreza, doprinosa, PDV i akciza i slične mjere, uzimajuću u obzir efekat „VIŠE SILE“.**

**Obzirom da ove implikacije koje se odnose na saniranje posljedica posebno u financijskom segmentu spadaju u nadležnost entiteta, iste je potrebno razraditi i usuglasiti s nadležnim entitetskim tijelima.**

Svjesni sveopće situacije smatramo da, kada je u pitanju gospodarstvo u BiH, ima sve elemente krize, te zahtijeva krizno upravljanje i krizno komuniciranje, a o čemu se konačna odluka možete donijeti u što kraćem roku, naravno vodeći računa da su u ovoj komunikaciji nužno potrebna angažiranja eksperata iz oblasti gospodarstva, kao i poduzimanje adekvatnih ili pobrojanih mjera.

Uzimajući u obzir ozbiljnost situacije u BiH i na globalnoj razini, kao medicinsko-zdravstveni problem s enormnim posljedicama na gospodarstvo, financijsku stabilnost i održivost institucija u BiH, kao i neizvjesnost trajanja istih, ovaj dokument je upućen kao apel Vijeću ministara BiH.

1. **Poduzimanje žurnih mjera vezano za COVID-19, s ciljem pružanja potpore gospodarstvu,** upućeno Hrvatskoj gospodarskoj komopri 13.03.2020. godine (VM, MVTEO, MPK, MVP, GP, te vlade RS, FBiH i BD obavještene o ovom dopisu)

U vezi s novonastalom situacijom vrlo složenog i otežanog ostvarivanja vanjskotrgovinskog prometa gospodarstvenika s teritorije Bosne i Hercegovine, vezano za COVID-19, apelirali smo na sve nadležne

institucije da se što žurnije fokusiraju na probleme s kojima se suočavaju gospodarstvenici u Bosni i Hercegovini i Republici Hrvatskoj, a koji zahtijevaju koordinirane i efikasne mjere.

**Hrvatska gospodarska komora je zamoljena da se kod svojih nadležnih tijela Vlade Republike Hrvatske i nadležnih institucija Europske unije založi za eventualnu uspostavu koridora za transport roba i usluga kroz Republiku Hrvatsku, u slučaju pogoršanih okolnosti vezanih za COVID-19.**

**Također smo promišljanja da bi privremena odluka o razdvajanju kategorija graničnih prijelaza na robni i putnički, u ovom trenutku rasteretilo pritisak na pojedine granične prijelaze, te ubrzalo promet roba, u smislu da osiguramo određene granične prijelaze samo za promet roba i tereta.**

1. **Privrednim komorama prdložene zajedničke inicijative:**

**NAPUTAK ZA VOZAČE I PRIJEVOZNIKE (**dostavljeno privrednim komorama Srbije, Hrvatske, Crne Gore i Makedonije), kako bi se u slučaju pogoršane epidemiološke situacije, na restriktivnim listama za prijevoznike većine zemalja našla i Bosna i Hercegovina. U cilju prevazilaženja i ovog problema predlažemo:

*I NAPUTAK ZA VOZAČE I PRIJEVOZNIKE*

 *1. Vozač teretnog vozila izuzet je od ograničenja koja se odnose na građane, ali je dužan pri ulasku u Bosnu i Hercegovinu poštivati mjere koje predstavljaju samoizolaciju, na način da na mjestu utovara*

*ili istovara, koristeći zaštitnu opremu (kapa, rukavice i maska), preda dokumentaciju ukoliko nije predviđena elektronska dostava. Zatim otvara utovarni prostor (ceradu, vrata furgona ili  hladnjače), izmjesti se na sigurnu udaljenost i prati tijek utovara/istovara.*

*2. Nakon utovara, zatvara utovarni prostor i bez ikakvog kontakta sa ljudima kreće na put, a sve fizioloske potrebe vrši na odmaralištima uz mjere zaštite sebe i drugih, koristeći sredstva zaštite i dezinfekcije, te prijevoz obavlja uz poštivanje Zakona o mobilnim radnicima.*

*3. Nakon istovara, zatvara utovarni prostor i bez ikakvog kontakta sa ljudima poštuje mjere zaštite i samoizolacije u vozilu ili u mjestu boravka, do narednog termina utovara.*

*4. Za tranzit teritorije Bosne i Hercegovne, koristi se najkraći put do izlaznog graničnog prijelaza, bez nepotrebnog zadržavanja i kontakta sa ljudima, uz sve mjere zaštite sebe i drugih, uz primjenu i mjere samoizolacije u vozilu.*

*5. Zadržavanje na graničnim prijelazima mora biti svedeno na minimum bez izlazaka iz vozila.*

*6. Poslodavci su dužni vozaču obezbjediti zaštitnu opremu, sredstva za dezinfekciju i po mogućnosti hranu i vodu.*

*7. Prilikom dolaska na odmor u svoje boravište, ukoliko netko od članova obitelji ili sam vozač ima sumnju na COVID-19, javlja se u zdravstvenu ustanovu prije narednog puta.*

*II INICIJATIVA ZA MEĐUSOBNO PRIZNAVANJE MEDICINSKIH DOKUMENATA:*

*Pored navedenog, predlažemo i da se nadležnim organima država regiona, uputi i zajednička inicijativa za međusobno priznavanje medicinskih dokumenata (nalaza) zvaničnih kliničkih centara (samo za*

*vozače), kao posljedica testiranja na COVID-19“, kako bi vozači, i drugi uposlenici, primjerice monteri isl, mogli ulaziti u zemlje i odraditi ugovorene poslove.*

*III INICIJATIVA ZA PREKATEGORIZIRANJE GRANIČNIH PRIJELAZA, na ograničeni period, tj. Razdvajanje prijelaza na one za robno-teretni a posebno za putnički promet, kako bi se rasteretio pritisak na iste i olakšao protok roba.*

1. **Prijedlog mjera iz turističkog sektora**

Turistički sektor na prvo mjesto stavlja ljude i njihovu dobrobit. Kao agencija Ujedinjenih naroda koja doprinosi turizmu održivom razvoju, UNWTO je objavio zajedničku izjavu sa WHO, vodećom agencijom UN-a za globalni odgovor na COVID-19. Obje organizacije pozivaju na odgovornost i pojačanu koordinaciju kako bi se osiguralo da se zdravstvene mjere provode. Nadalje, odgovor turizma mora biti odmjeren i dosljedan, proporcionalan prijetnji javnom zdravlju i na temelju lokalne procjene rizika.

Turistički sektor trenutno je jedan od najteže pogođenih sektora gospodarstva izbijanjem COVID-19, s utjecajem na ponudu i potražnju putovanja. S obzirom na promjenjivu prirodu situacije, prerano je procijeniti puni utjecaj COVID-19 na međunarodni turizam. Za svoju početnu procjenu, UNWTO uzima referentni scenarij SARS-a iz 2003. godine, uzimajući u obzir veličinu i dinamiku globalnih putovanja i trenutnih poremećaja, zemljopisno širenje COVID-19 i njegov potencijalni gospodarski utjecaj:

* UNWTO od danas procjenjuje da bi svjetski dolazak turista u 2020. mogao pasti između 1% i 3%, što je pad od predviđenog rasta od 3% do 4% početkom siječnja 2020. godine.
* To bi moglo dovesti do gubitka od 30 do 50 milijardi američkih dolara potrošnje od strane međunarodnih posjetitelja (međunarodni primici od turizma).
* Do sada se očekuje da su najviše pogođeni Azija i Pacifik (pad od 9% do 12% u međunarodnim turističkim dolascima, što je pad od rasta od 5% do 6% početkom siječnja 2020)
* Procjene za ostale svjetske regije trenutno su preuranjene s obzirom na brzo razvijajuću situaciju.

Očekuje se da će mala i srednja poduzeća (koja čine oko 80% turističkog sektora) biti posebno pogođena. To bi moglo utjecati na milijune sredstava za život u cijelom svijetu, uključujući ranjive zajednice koje se oslanjaju na turizam kao na poticaj njihovog razvoja i ekonomske uključenosti. Zbog svoje gospodarske prirode i dubokog društvenog otiska, turizam ima ulogu pomaganja pogođenim društvima i zajednicama u rastu i stabilnosti. Tijekom godina, sektor je kontinuirano dokazao svoju otpornost i sposobnost, ne samo da se uspio odbraniti kao sektor, već i da vodi širi ekonomski i društveni oporavak. To ovisi o adekvatnoj političkoj podršci i priznanju.

U ovom kontekstu UNWTO poziva na:

* financijsku i političku potporu za mjere oporavka usmjerene na sektor turizma u najugroženijim zemljama;
* mjere oporavka i poticaji koji se planiraju i provode u koordinaciji s međunarodnim razvojnim i donatorskim organizacijama; i
* turistička podrška koja će biti uključena u šire planove oporavka i akcije pogođenih Kao i do sada, UNWTO će pružiti smjernice i podršku za mjere oporavka svojih članova, privatnog i javnog turističkog sektora, uključujući organizatore turističkih događanja i sajmova.

U prostorijama Vanjskotrgovinske komore Bosne i Hercegovine održana je, 09.03.2020. u 11:00 h 3. sjednica Odbora Grupacije turizma i ugostiteljstva. Na sastanku je pored redovnih tema razgovarano o situaciji oko koronavirusa.

Članovi Odbora su istaknuli kako se turistički djelatnici susreću s velikim problemima. Na turizam se stavlja naglasak, kako je kazano na sastanku, iako to nije jedina gospodarska grana, sve su jednako važne i relevantne sa svojim doprinosima. Međutim turizam ima jednu dodatnu osjetljivost na globalne poremećaje. Poznato je da su jako bitna tržišta za ovu granu gospodarstva Kina, Južna Koreja, Japan, Francuska, Njemačka, Italija, Slovenija i Hrvatska.

Danas smo u situaciji kada su potpuno otkazani dolasci turista iz navedenih zemalja. Otkazani su svi znanstveni skupovi i međunarodne konferencije. Broj otkazanih noćenja se kreće:

- ožujak oko 210 000 noćenja

- travanj oko 300 000 noćenja

- svibanj oko 350 000 noćenja

Radi svega navedenog Vanjskotrgovinska komora Bosne i Hercegovine upozorava da svi trebaju biti svjesni i činiti sve što je moguće da se eventualni negativni efekti na turizam što više umanje u nastavku krize oko koronavirusa.

**Neke od mjera koje predlaže Vanjskotrgovinska komora su:**

* **Beskamatnih pozajmica turističkim agencijama, hotelijerstvu za tekuću likvidnost sa grejs periodom otplate kao i odgođeno plaćanje prema finansijskim institucijama (krediti) najmanje do 15.4. do kada očekujemo nove informacije o situaciji na zdravstvenom planu;**
* **Odgađanje plaćanja poreza i doprinosa, tokom proglašenog kriznog perioda, za sve zaposlene u agencijama, hotelijerstvu i putničkom transportu koji su zasnovali radni odnos minimalno u prethodnoj godini (2019.) kao i obaveze zaposlenih prema bankama (licni krediti) takođe najmanje do 15.4. 2020. godine;**
* **Banke trebaju osigurati potrebnu likvidnost svim tvrtkama koje se suoče sa problemima. U tom bi smjeru vlada mogla osigurati ciljane kreditne garancije kako bi se pokrile kratkoročne potrebe za likvidnošću poduzeća.**
* **Što se tiče turističkih poduzeća, smanjenje troškova električne energije koja zajedno s platnim spiskom čini najveći dio troškova tih poduzeća, posebno hotela.**
* **produljenje roka za podnošenje poreznih prijava, jer se mnogi računovodstveni / porezni uredi ne mogu pridržavati rokova zbog izostanka svojih zaposlenika s posla.**
1. **Usklađivanje propisanih mjera**

Uzimajući niz mjera propisanih od strane entitetskih Vlada i njihovih resornih tijela, a koje dovode i do različitosti postupanja na terenu, u smislu izdavanja naredbi o samoizolaciji iako nisu striktno propisane za vozače, zbog postulata kabinske samoizolacije,upućen je akt Ministarstvu civilnih poslova koje treba poraditi na istome. Upravo ove različitosti dovode do zabune u postupanju i krivog informiranja.

1. **Inicijativa za međunarodno priznavanje zdravstvenih dokumenata**

Slijedom više zahtjeva kompanija koje su dužne u Bosni i Hercegovini poduzeti naručene i ugovorene poslove koji se tiču instaliranja opreme, kontrole tehnika, remonta i drugih aktivnosti, a koje prema naputcima entitetskih Ministarstava zdravlja ne mogu u adekvatnim

vremenskim rokovima ispuniti ugovorene obveze, upućena je inicijativa Minstarstvu civilnih poslova BiH da, u suradnji sa entitetskim Ministarstvima zdravlja, te u suradnji sa nadležnim istovjetnim tijelima susjednih država, pokuša ishoditi međunarodno priznavanje zdravstvenih dokumenata i prateće medicinske dokumentacije o testiranju na COVID-19.

Kao druga varijanta predloženo je propuštanje istih osoba uz predočeni ugovor i poimenični popis istih, ovjeren od strane kompanije naručitelja posla, a da se o trošku kompanije testiraju po ulasku u BiH i pristupe naručenim radnim aktivnostima.

1. **Prijedlog za sačinjavanje liste bh.kompanija od vitalnog interesa za BiH kao dijela kritične infrastrukture prema odluci Vijeća ministara BiH**

Analizirajući odluke pojedinih zemalja u okruženju o privremenoj zabrani izvoza određenih sirovina i repromaterijala, a koje su u konkretnim slučajevima neophodni i prebitni za vitalno funkcioniranje i opskrbu stanovništva Bosne i Hercegovine nužnim proizvodima (prehrambeni, medicinski i dr.), molimo Vas da razmotrite prijedlog o definiranju onih kompanija unutar Bosne i Hercegovine, a koje bi prema unutarnjim nalazima cjelokupnog komorskog sistema, kao i Vašim procjenama u BiH bile proglašene kao kompanije od vitalnog značaja.

Naime, kao posljednji primjeri posebno se ističe odluka o zabrani izvoza sjemena suncokreta iz Republike Srbije, a što onemogućava domaćim proizvođačima ulja nastavak njihovih aktivnosti, te pravovremenu opskrbu stanovništva tim proizvodima. Jednako tako obratile su nam se i farmaceutske kompanije sa zamolbom za skidanje sa restriktivne liste repromaterijala nužnih za proizvodnju dezinfekcijskih sredstava.

Usvajanjem ovakve odluke bili bismo u prilici obrazloženo tražiti od zemalja koje su donijele odluke o zabrani izvoza pojedinih roba i repromaterijala, skidanje sa liste samo za one kompanije koje proglasimo kao kompanije od vitalnog interesa.

1. **Rješavanje problema tvrtki koje posluju u Njemačkoj, na osnovu Međudržavnog Sporazuma između Bosne i Hercegovine i SR Njemačke o zapošljavanju BH poduzeća u SR Njemačkoj na temelju ugovora o izvođenju radova**

Vanjskotrgovinska/Spoljnotrgovinska komora je zaprimila veliki broj upita bosanskohercegovačkih tvrtki koje rade na osnovu detašmana u SR Njemačkoj. Naime, radnici koji u ovom trenutku rade na realizaciji ugovorenih poslova imaju ograničeno vrijeme boravka i rada u Njemačkoj,a sve prema propisanim procedurama. Na realiizaciji ugovorenih poslova u Njemačkoj uposleno je oko 2.000 radnika. Od tog broja 1.334 dozvole raspodjelom pripadaju Federaciji Bosne i Hercegovine a 666 dozvola tvrtkama iz Republike Srpske.

Prema informacijama koje dobivamo od naših gospodarskih subjekata,a sve zbog veoma dinamičnog širenja virusa COVID 19, radi uvođenja privremenih mjera zaštite Odjel za vize Njemačke ambasade u Sarajevu će biti zatvoren od utorka,17.03.2020.godine zaključno sa petkom, 03.04.2020.godine.

Radnik se nakon provedenih 9 mjeseci u Njemačkoj mora vratiti u Bosnu I Hercegovinu i pauzirati 3 mjeseca, a po isteku pauze moguće ga je ponovo vratiti na rad u Njemačku ili nakon 2 godine rada pauzira 2 godine.

Obzirom na aktuelnu situaciju, tehnički je neizvodivo da se osigura zamjena radnika na aktivnim gradilištima, pa s ciljem prevazilaženja problema, prijedloženo je da se posredstvom nadležnog Ministarstva vanjske trgovine i ekonomskih odnosa BiH i Njemačkog ministarstva za rad i socijalnu politiku osigura prevazilaženje nastalih problema.

Također, termini koji su bili dodjeljeni za apliciranje za vizu u periodu kad je zatvoren odjel za vize su stornirani, što znači da će termini firmama propasti, i biti će izuzetno otežano upućivanje novih radnika na projekte u Njemačkoj.

Prijedlozi za rješavanje novonastale situacije su:

1. Agencija za rad u Njemačkoj (Bundesagentur fuer Arbeit) bi trebala da omogući već odaslanim radnicima, koji navršavaju 9 mjeseci ili 2 godine rada u Njemačkoj da produže radne dozvole i boravak, a koji bi po važećoj proceduri trebali napustiti Njemačku.

2. Za sve odaslane radnike koji su na Schengen vizama, da se omogući produženje vize u nadležnoj službi za strance u Njemačkoj, bez obaveze da napuste zemlju i prave pauzu od 3 mjeseca.

3. Da Njemačka ambasada u Sarajevu postavi u prioritet dodjelu termina za dobijanje viza za detaširane radnike.

Uzimajući u obzir ozbiljnost situacije, kao i neizvjesnost trajanja iste, Ministarstvu vanjske trgovine i ekonomskih odnosa upućena je urgencija za rješavanje navedenog problema.

1. **Izdavanje viza za radnike koji po osnovu Međudržavnog sporazuma o detašmanu**

**izvode radove u SR Njemačkoj**

Ambasadi Savezne Republike Njemačke upućena je molba da se razmotri kategorija detaširanih radnika i zadrži privilegiran status kod dobijanja termina za vize.

Razlog obraćanja je problematika storniranih termina za kategoriju detaširanih radnika, slijedom čega će biti blokiran kompletan proces izvođenja radova po osnovu detašmana u SR Njemačkoj.

VTK/STK BiH je apelovala da se, kada to prilike budu dozvoljavale i odjel za vize nastavi sa radom, već dodjeljeni termini detaširanim radnicima automatizmom ponovo dodijele.

1. **Inicijativa za odgodu postupanja po garancijama**

U skladu sa proglašenim stanjem prirodne nesreće od strane Vijeća ministara Bosne i Hercegovine, a u cilju očuvanja i ponovnog pokretanja gospodarstva u Bosni i Hercegovini, predlažemo da se i pored već donesenih preporuka od strane Agencija za bankarstvo oba entiteta , a koje se odnose na tromjesečni moratorij za sve fizičke i pravne osobe koje to budu željele, kao dodatna mjera odredi i davanje instrukcija poslovnim Bankama za postupanje po garancijama.

Prijedlog ove mjere bi se odnosio na sve slučajeve u kojima bi došlo do protesta činidbene i plative garancije da se Bankama odobri odgoda postupanja po protestu na određeni period.

Ovakva odgoda postupanja po protestu garancije bi trebala predvidjeti i zadržavanje postojeće klasifikacije bankarskog plasmana, kako predmetna mjera ne bi utjecala na povećanje troškova rezerviranja poslovnim Bankama.

1. **Preporuke Komorskog investicionog foruma Zapadnog Balkana**

U nastavku su identifikovani problemi sa kojima se suočavamo u 6 članica CEFTA na Zapadnom Balkanu (ujedno i članica KIF ZB6):

* Dnevno se dobija izveštaj od Milšpeda o stanju na prelazima gdje su njihovi vozači tog dana bili, to se prosleđuje dnevno i CEFTA Sekretarijatu.
* Kompanije ukazuju na velike zastoje na graničnim prelazima ka Sloveniji i Hrvatskoj, što se odražava na snabdevanje repromaterijala i sirovine - iz komore Makedonije na primer, ukazuju da kamion od Slovenije putuje više od 7 dana.
* Predlažemo brže sprovodjenje carinskih postupaka, da se uvede rad svih otvorenih graničnih prelaza 24/7. U ovom trenutku je ključna prohodnost, naravno uvažavajući uslove i mere koje se uvode za vozače kamiona (naravno i za posade brodova, železnica, u avio saobraćaju ali će se nadalje pisati samo vozača).
* Podržavamo uspostavljanje prioritetnih zelenih koridora za najneophodnije proizvode (hrana, lekovi i medicinska oprema), i predlažemo da se ovaj princip proširuje, komore svih šest država mogu dostaviti prijedlog drugih proizvoda koji bi se uključili na ovu listu.
* Predlažemo dalje usaglašavanje propisa za prelazak granica vozača. Uvesti jasna pravila, usaglašena u što većoj meri, koordinisati da se pored objave na nacionalnim sajtovima odluke i uputstva objavljuju na jednom mestu (možda CEFTA portal, mi bismo taj link stavili na wb6cif sajt i nacionalne sajtove komora).
* Transportne kompanije prijavljuju da su vozači u panici zbog čestih promjena režima i odbijaju da voze, pa bi bilo dobro da se i javno promoviše da su bezbjedni i da neće imati problema niti se suočiti sa kaznama ili karantinom prilikom isporuka u druge države.
* U ovom trenutku ujednačavanje pravila je najviše potrebno za prelazak vozača i pravila zdravstvene i sanitarno-higijenske zaštite na granicama. Ističemo primer S. Makedonije gde je karantin najpre propisan kao obavezan i za vozače kamiona, pa je nakon intervencije i objašnjavanja da sa takvim pristupom neće biti vozača na raspolaganju, država je prihvatila da ih isključi iz režima karantina ali im se traži posebna potvrda od Državnog sanitarnog inspektorata, gdje u praksi postoji zastoj kod izdavanja tih dozvola.
* Po pitanju jednoobrazne primjene u okviru jedne zemlje, uočavamo problem u tumačenju donetih odluka, tj. na nivou država ista odluka se ne tumači na isti način na različitim prelazima. Npr. u Srbiji je više puta menjana Odluka o proglašenju bolesti COVID-19 izazvane virusom SARS-CoV-2 zaraznom bolešću u dijelu koji se tiče izuzetka za karantin. Usled tih izmjena odluka se ne primjenjuje na isti način na svim graničnim prelazima u Srbiji, slično je i u BiH, CG i S. Makedoniji.
* Ovo će se vremenom popravljati, iz dana u dan vidimo bolju koordinaciju, ali smo prethodnih dana dobijali dosta prijava da se vozačima kamiona izdaju rješenja o karantinu ili da im se onemogućava prelazak.
* Predlažemo da se na nivou CEFTA u koordinaciji sa carinama i graničnom policijom ide ka uspostavljanju sličnog principa kao u EU (uz uvažavanje objektivnih razlika) – da se ide ka zatvaranju i jačoj kontroli spoljnih granica a da se unutar CEFTA regiona uspostave posebne mjere zaštite i bezbjednosti koje bi bile jednoobrazne i tako formulisane da u što većoj mjeri protok robe ostane normalan.
* Vidimo kao problem buduće normalno funkcionisanje proizvodnje i prometa u nekim oblastima koje zahtevaju specijalizovane usluge, odnosno slanje obučenih radnika iz jedne zemlje u drugu koji obavljaju visoko specijalizovane poslove, instalaciju i održavanje opreme i slično.
* Predlažemo da se na nivou CEFTA uspostavi mehanizam izdavanja posebnih dozvola za one radnike koji se upućuju u drugu članicu u sklopu redovnih aktivnosti održavanja postrojenja, instalacije opreme, popravki, obavljanja specijalizovanih poslova. Dozvole bi bile uslovljenje strogim nadzorom i praćenjem tih radnika. Isti režim bi se uveo i ka radnicima iz EU, uz iste uslove i procedure.
* Registrovali smo i krajnje specifičan problem prenosa akciznih markica za cigarete iz BiH u Srbiju. U redovnim okolnostim, imajući u vidu vrednost pošiljki, Securitas BH preuzima pošiljku i negde u okolini granice se nalazi sa vozilom iz Securitas SRB, koji preuzima pošiljku i pod pratnjom je vozi u Niš (konkretan slučaj prijavljen od Phillip Morris International). U trenutnim okolnostima, nije moguće da vozilo Securitas BH pređe u Srbiju bez da budu upućeni u karantin, i obratno. Predlog je da se u ovim, veoma specifičnim, situacijama omogući da se dva vozila susretnu na medjudržavnom prostoru i razmene isporuku, uz poštovanje pravila bezbednosi koji bi isključio kontakt izmedju dve posade.
1. **Besplatno izdavanje potvrde o višoj sili**

Vis Maior potvrda je dokument – ovjera, koja služi da se zbog objektivnih razloga (vremenske nepogode, redukcije energenata, zemljotres, itd.), privremeno ili trajno, obesnaži obaveza proistekla iz ugovornog odnosa.

Ova potvrda omogućava tvrtki da svojim poslovnim partnerima dokaže nemogućnost poštivanja ugovorenih obaveza iz objektivnih razloga – odnosno iz razloga na koje ona nije mogla uticati i koje nije mogla predvidjeti.

Da bi VTK BiH izdala ovakvu Potvrdu o višoj sili, potrebno je:

1. Dostaviti pisani zahtjev na memorandumu kompanije. U zahtjevu se moraju navesti: konkretni podaci o usluzi/proizvodu koji nije mogao biti realiziran radi „više sile“, broj ugovora na koji se odnosi nemogućnost ispunjenja obaveza, naziv robe koja je trebala biti isporučena, rok isporuke i područje/mjesto na kojoj se dogodila „viša sila“.

2. Potvrdu iz točke 1. ovog uputstva ovjerava potpisom i pečatom ovlaštena osoba u Sektoru za javna dokumenta Vanjskotrgovinske komore Bosne i Hercegovine (čiji je potpis deponovan kod nadležnih organa).

Kao vid podrške privrednim subjektima Komora potvrdu izdaje besplatno.

1. **Upitnik o poteškoćama u poslovanju izazvanim koronvirusom**

Prema preliminarnim rezultatima ankete Vanjskotrgovinske/Spoljnotrgovinske komore Bosne i Hercegovine o poteškoćama u poslovanju uzrokovanim širenjem koronavirusa, poteškoće u poslovanju ima 90% kompanija od njih 326 koje su ispunile upitnik Komore u proteklih sedam dana.

Od ukupnog boja anketiranih, njih 326, učestvovalo je najviše kompanija iz prerađivačke industrije i drugih uslužnih djelatnosti, te kompanija koje se po broju zaposlenih ubrajaju u srednja preduzeća.

Čak 90% ispitanih kompanija je navelo da osjeća posljedice uzokovane koronavirusom, a 70% je odgovorilo da posljedice osjeća i kod izvoza i kod uvoza.

Vrijednost štete nastale od početka širenja virusa najveći broj kompanija samoprocjenjuje na iznos od 50.000-100.000 KM.

**Napomena: Određeni broj kompanija je upitnik popunio kada je bilo značajnih zastoja u transportu roba, dok su drugi popunjavali odkako ima blagih pomaka u transportu.**

1. **Upitnik o stanju/nedostatku repromaterijala i sirovina**

Prema preliminarnim rezultatima ankete o stanju sirovina/repromaterijala u kompanijama, koju sprovodi Vanjskotrgovinska/Spoljnotrgovinska komora Bosne i Hercegovine, u saradnji sa Privrednom komorom Republike Srpske, Privrednom/Gospodarskom komorom Federacije BiH i Privrednom komorom Brčko Distrikt, najveći broj kompanija ima zalihu sirovina/repromaterijala za jedan mjesec.

Anketni upitnik, koji je kreiran s ciljem evidentiranja, između ostalog, stanja sirovina/repromaterijala i zaliha u Bosni i Hercegovini te teškoća kod spoljnotrgovinskog prometa roba i usluga, za jedan dan su popunile 172 kompanije, a najviše iz metaloprerađivačkog sektora, te drvne i prehrambene industrije.

Najveći broj kompanija, koji je dostavio odgovore tokom jednog dana, naveo je da proizvodi finalne proizvode, a sirovine uvozi direkno od dobavljača iz inostranstva, a među tri vodeće zemlje uvoza sirovine/repromaterijala su Italija, Srbija i Hrvatska.

1. **Inicijativa za izmjenu termina zaprimanja i objave prijedloga međuentitetskih redova vožnji**

U skladu sa članom 4. stav (3) Pravilnika o postupku usklađivanja i registracije redova vožnje, načinu i postupku izdavanja dozvole i obrascu dozvole („Službeni glasnik BiH”, broj: 7/18), definisano je da Vanjskotrgovinska komora Bosne i Hercegovine prijedloge međuentitetskih redova vožnji zaprimljene od 1. do 30. aprila tekuće godine, objavljuje na službenoj internetskoj stranici najkasnije do 15. maja tekuće godine.

Obzirom na novonastalu situaciju proglašenjem pandemije korona virusa (COVID-19), te obavezu prijevoznika da se pridržavaju svih mjera koje su donijele nadležne institucije Bosne i Hercegovine u cilju sprečavanja širenja koronavirusa, Ministarstvu transporta i komunikacija predloženo je da donesete Odluku o prolongiranju rokova za zaprimanje i objavu prijedloga međuentitetskih redova vožnje za 2020. godinu, na sljedeći način:

Da se prijedlozi međuentitetskih redova vožnje, za 2020. godinu, dostavljaju Vanjskotrgovinskoj komori Bosne i Hercegovine, u periodu od 1. septembra do 30. septembra 2020. godine, a objavljuju najkasnije do 15. oktobra 2020. godine.

Ukoliko se prihvati prijedlog Vanjskotrgovinske komore Bosne i Hercegovine, za izmjenu termina zaprimanja i objave prijedloga međuentitetskih redova vožnje, objava prijedloga međuentitetskih redova vožnje zaprimljenih u Vanjskotrgovinskoj komori Bosne i Hercegovine u periodu od 1. septembra do 30. septembra 2020.godine, obavila bi se u gore navedenim terminima zajedno sa prijedlozima međunarodnih redova vožnje.

Imajući u vidu sve gore navedeno, zamolili smo za hitnu uputu o postupanju sa prijedlozima međuentitetskih redova vožnje, kako bismo prevazišli novonastalu situaciju, što je svakako u interesu prijevoznika Bosne i Hercegovine.

1. **Obavijest Eurokomori**

Kao pridružena članica Eurokomore, Vanjskotrgovinska komora Bosne i Hercegovine je obavijestila članice Eurokomore o svojim preduzetim aktivnostima, te redovno prati sve aktivnosti ostalih članica.

1. **Prijedlog za razmatranje smanjenja cijena električne energije za gospodarske subjekte**

Uzimajući u obzir restrikcije i mjere koje su vlade Europskih država poduzele kao reagiranje na globalnu pandemiju Covid-19, potrošnja električne energije je u rapidnom opadanju.

Kao primjer dat je ispod dijagram pada potrošnje u Italiji (u % u poređenju sa 2019. godinom). Pad potrošnje (20% i više) odnosno njegove implikacije na cijene električne energije (posebno veleprodajne cijene) očito ima implikacije na, praktično, sve segmente gospodarstva i života općenito.



Takođe, veoma je bitan segment sigurnosti snabdijevanja potrošača, s obzirom na smanjenu potrošnju i sukladno tome izmijenjene tokove električne energije u visokonaponskoj interkonektovanoj mreži. Sukladno tome regulatorne agencije za električnu energiju u BiH (DERK, RERS, FERK) trebale bi, u okviru svojih nadležnosti, razmotriti implikacije ove situacije na sve segmente elektroenergetskog sektora u BiH uzimajući u obzir potrošnju, proizvodnju, sigurnost snabdijevanja kao i cijene električne energije, te o istom obavijestiti Vijeće ministara BiH.

Uzimajući u obzir postojeću situaciju, kao i situaciju na tržištu električne energije u smislu pada potražnje, te cijene iste, smatramo primjerenim razmotriti prijedlog o smanjenju cijene električne energije za gospodarske subjekte u BiH, a sukladno kretanju cijene iste na Europskoj razini.

Ova mjera bi zasigurno u postojećim okvirima otežanog poslovanja u BiH, dala znakovit doprinos, posebno industrijskim i proizvodnim postrojenjima, te na taj način olakšala stabilnost održavanja radnih mjesta.

Zamolili smo VM, MVTEO, MFT i MS Bosne i Hercegovine da sukladno nadležnostima, a u suradnji sa regulatornim tijelima u Bosni i Hercegovii razmotre predložene mogućnosti.

1. **Inicijativa za izmjenama odluka o restriktivnim mjerama vezanim za kretanje u vrijeme policijskog sata**

U vrijeme donošenja različitih mjera za sprečavanje širenja virusa Covid-19 u velikom broju država, a i kod nas, sve je više upita uvoznika, izvoznika i prijevoznika kojima se traže zvanične informacije o uvjetima pod kojima je moguće obaviti prijevoz robe i repromaterijala, kao i zahtjeva za preciziranje i doradu predloženih mjera.

S tim u vezi, molimo zamolili smo VM, MKT, MVTEO, MFT i MS Bosne i Hercegovine za žurno djelovanje na domaćem i međunarodnom planu:

1. na uspostavljanju tzv. „Zelenih koridora“ kroz sve države tranzita umjesto postojećih modela policijskih konvoja, uz smanjenje procedura na minimum i eliminiranje uskih grla izvan graničnih prijelaza poput tranzita bez plaćanja putarina (naknada za korištenje cesta i autocesta),
2. na donošenju odluke, po mogućnosti multilateralno, o privremenoj suspenziji odredbi koje propisuju radno vrijeme i vrijeme obaveznih odmora mobilnih radnika (vozača), budući da o njihovom kretanju i zadržavanju odlučuju organi država koji provode vlastite mjere.
3. na izuzimanju iz Odluke o zabrani kretanja vozača teretnih vozila i u vrijeme policijskog sata, pri dolasku na posao, odlasku sa posla do mjesta boravka i u toku upravljanja teretnim vozilima, uključujući i kretanje stranih teretnih vozila na teritoriji Bosne i Hercegovine u vrijeme policijskog sata,
4. na izuzimanju iz Odluke o zabrani kretanja drugih radnika u logističkom lancu u vrijeme policijskog sata, radi prijema ili isporuke robe,
5. na izuzimanju iz Odluke o zabrani kretanja organiziranog prijevoza radnika na posao i sa posla od uvedenih zabrana obavljanja prijevoza, kako proizvodni procesi ne bi bili dovedeni u pitanje

(rudari, radnici u prehrambenoj, metalnoj, drvnoj industiji i sl.), kao i drugih oblasti i sistema koji ne mogu opstati bez funkcioniranja navedenih (isporuka električne energije i sl.), ili modelom propisivanja posebnih iskaznica ili najava kompanija,

1. na harmonizaciji donesenih mjera na različitim nivoima u Bosni i Hercegovini, kako bi se održali lanci isporuke i proizvodni lanci.
2. **Dopis međunarodnim donatorima**

Uvažavajući aktivnosti koje organizacije i partneri/donatori već godinama sprovode na području Bosne i Hercegovine, s ciljem podizanja konkurentnosti privrednih subjekata u BiH, a u skladu sa novonastalom situacijom oko negativnih posljedica pandemije Covid-19 na BH ekonomiju, obratili smo im se sa prijedlogom da u okviru svojih projektnih aktivnosti razmotre sljedeće:

o Preduzimanje hitnih mjera u okviru relevantnih projekata i donatorskih sredstava kako bi se prije svega obezbijedila finansijska podrška za ublažavanje posljedica efekata pandemije prije svega na likvidnost privatnih subjekata u BiH;

o Da sa svojim donatorima, budući da to nije kratkotrajan proces, razmotre da za projekte koji su već u toku i/ili koji se planiraju, predefinišu projektne aktivnosti/očekivane rezultate grantova i sličnih projektnih aktivnosti, a sve sa ciljem ubažavanja posljedica po konkurentnost i izvozne kapacitete privrednih subjekata na području BiH.

S ciljem zastupanja interesa privrednika sa cijele teritorije Bosne i Hercegovine, Vanjskotrgovinska/Spoljnotrgovinska komora BiH, u skladu sa gore navedenim prijedlogom izraila je spremnost da pruži podršku u realizaciji predloženih koraka za dobrobit poslovne zajednice i ekonomije BiH. Dopis upućen svim međunarodnimdonatorima/projektima, UNDP, SVJETSKA BANKA, EVROPSKA KOMISIJA, EBRD , EU4BUSINESS, USAID, USAID SIDA FARMA II, USAID, WHAM PROJEKAT, GIZ, SIPPO PROJEKAT, SBA PROJEKAT – EDA BL, kao i ambasadama u BiH.

1. **Inicijativa za žurnu primjenu usvojenih standarda Evropske komisije vezanih za Transportnu zajednicu**

Uspostava zelenih traka (tranzitnih koridora) u zemljama Europske unije, kao i jasna uputstva za normalizaciju tranzita/protoka svih vrsta roba, kao i definiranje pozicije šest Balkanskih država koje se pod istim uvjetima, a prema prijedlogu Trajnog tajništva Transportne zajednice, uključuju u definirane zelene trake (C91I, Službeni glasnik EU od 24.03.2020.), predstavlja imperativ i zahtjeva prioritetno djelovanje svih čimbenika i prema Europskoj Uniji i prema Transportnoj zajednici, uz neizostavne i neprekidne kontakte sa organima država u kojima postoji organiziranje neodrživih, konvoja pod policijskom pratnjom (u prvom redu Republika Hrvatska, a zatim Slovenija i Srbija).

Organiziranje tranzita po sustavu formiranja konvoja pod policijskom pratnjom u ovom trenutku proizvodi potpuni kolaps međunarodnog transporta roba i repromaterijala u i iz Bosne i Hercegovine.

S tim u vezi, apelirali smo na sve organe u Bosni i Hercegovini, da punu pažnju posvete rješavanju ovoga pitanja, na način iznesen u aktu Europske unije, kao i da insistira kod Trajnog tajništva Transportne zajednice da, bez odugovlačenja, ispuni svoj zadatak prema šest Balkanskih država, među kojima je i Bosna i Hercegovina.

Međunarodni prijevoz u Bosni i Hercegovini, u ovom trenutku, traži samo jedan stimulans, a to je – osiguranje normalnog transporta roba (naročito tranzita), bez obzira na nadljudske napore koje podnosi njihovo vozno osoblje.

Da im se to treba i mora osigurati i zbog potreba cjelokupnog stanovništva za robama, govori u prilog i činjenica da oni ne mogu raditi online nego direktno izvršavati poslove transporta i da i pored toga, nema niti jednog slučaja zaraze vozača u međunarodnom prijevozu. Dopis upućen VM, MKT, MVTEO, MFT i MS Bosne i Hercegovine.

1. **Osiguranje kontinuiranog rada svih organa i agencija na graničnim prijelazima**

Nastavno na ranije akte kojima smo inicirali olakšavanje prometa roba u tranzitu kao i roba potrebnih Bosni i Hercegovini, a u cilju pune operativnosti rada svih aktivnih graničnih prijelaza, smatramo veoma značajnim osiguravanje rada svih organa i angencija na graničnim prijelazima, u skladu sa definiranim statusom, kategorijom i uočenim prometom na istim, kao i ulogom u carinskom i drugim postupcima.

Od trenutno uočenih, i u kontaktu s prijevoznicima uočenih, problema naveden je problem rada i radno vrijeme špeditera na graničnim prijelazima, a koje nije prilagođeno aktuelnoj situaciji, u kojoj se zahtijeva njihov cjelosedmični rad u 24-satnom režimu, kao što je i rad carinskih i inspekcijskih službi.

Svako odstupanje kojim se transport robe na bilo koji način odugovlači, dovodi do povećanja troškova istoga, a koji se posljedično odražava na nabavne i prodajne cijene usluga i roba.

Slijedom navedenog smatramo da odstupanje od predviđenog radnog vremena na graničnim prijelazima, koje je u suprotnosti s vanrednom situacijom i naredbama kriznih štabova, nužno zahtijeva hitnu reakciju, jer se opet suočavamo s enormnim gužvama na graničnim prijelazima.

U ovom trenutku, poseban fokus je na graničnim prijelazima koji su Odlukom vijeća ministara Bosne i Hercegovine definirani kao granični prijelazi za prijevoz robe u tranzitu kroz Bosnu i Hercegovinu (VM-22/20 od 24.03.2020.godine). Dopis upućen VM, MKT, MVTEO, MFT i MS Bosne i Hercegovine 27.03.2020. godine.

1. **Zamolba za rješavanje problematike za uvoz repromaterijala za proizvodnju dezinfekcionih sredstava**

U Bosni i Hercegovini postoji nekoliko proizvođača dezinfekcionih sredstava koji repromaterijale za svoju proizvodnju uvoze s drugih tržišta. U novonastaloj situaciji, uzrokovanoj pandemijom virusa COVID 19, a u cilju zaštite prvo stanovništva kao najugroženije kategorije sa zdravstvenog aspekta, kompanije u BIH koje prave ovakve proizvode predstavljaju sada, pored osnovnih životnih namirnica, vitalni segment proizvodnje u BiH.

S tim u vezi, poduzeće Eurolab, Banja Luka je od početka pandemije nastojalo da obezbijedi što veću količinu dezinfekcionih sredstava, a čak su i pokrenuli novi proizvod za koji su dobili dozvolu od relevantnog Ministarstva zdravlja Republike Srpske kako bi obezbijedili dovoljnu količinu neophodnih dezinficijensa na tržištu Bosne i Hercegovine.

Obratili smo se Upravi za neizravno oporezivanje sa zamolbom da u novonastaloj situaciji uzrokovanoj pandemijom virusa COVID 19, te neophodnosti nesmetane nabavke repromaterijala, proizvodnje ovih vitalnih proizvoda za BiH, a u svjetlu postupaka koji se u okviru Vaše organizacije vode u vezi s navedenom kompanijom, učine sve napore kako bi se ovi procesi riješili u što kraćem roku.

U trenutnoj situaciji, pored toga što je izuzetno teško obezbijediti neophodni repromaterijal za sačinjavanje dezinficijensa uslijed zabrane izvoza ovih repromaterijala iz zemalja okruženja i EU, otežavajuću aktivnost predstavlja i otežana likvidnost kompanije zbog postupaka koji se još uvijek vode pri UINO BiH.

Napominjemo još jednom da svi uvozi repromaterijala što je i dokazano u naknadnim kontrolama su 100% iskorišteni u proizvodnji. (Dopis upućen 31.03.2020. godine.)

1. **Prijedlog za privremeno oslobađanje od plaćanja akciza za sirovine/repromaterijale neophodne za proizvodnju dezinfekcionih sredstava u BiH**

Prepoznajući značaj hitnih mjera, smatramo da je neophodno što prije početi i s realizacijom mjera u pogledu ekonomije kako bi oporavak poslovne zajednice bio efikasniji. U trenutcima neizvjesnosti i nesigurnosti globalnih lanaca nabavke i proizvodnje od velikog značaja je i da poslovna zajednica blagovremeno bude upućena i informirana o svim mjerama podrške kako bi mogli planirati i realizirati svoje proizvodne procese.

Rukovodeći se nadležnostima Vanjskotrgovinske komore BiH, uputili smo prijedlog za hitno razmatranje, a sve s ciljem ublažavanja negativnih posljedica u sektoru kemijske proizvodnje tj. proizvodnje trenutno vitalnih proizvoda u BiH, tj. proizvoda za dezinfekciju različitog spektra.

Vanjskotrgovinskoj komori Bosne i Hercegovine obratilo se više poduzeća iz ove oblasti s inicijativom da nadležne institucije razmotre prijedlog da se privremeno ukine obveza plaćanja akcize za sirovine/repromaterijale koji su neophodni za proizvodnju dezinfekcionih sredstava.

Kao što je poznato, pored nedostataka ove sirovine na tržištu BiH, proizvođači ovih proizvoda suočavaju se s velikim izazovom u pogledu nabavke neophodnih repromaterijala uslijed zabrana izvoza ovih repromaterijala koje su uvele zemlje od kojih se do sada i najviše nabavljalo.

Otežavajuća činjenica je da zbog gore navedenih izazova kompanije u BiH imaju dodatni pritisak, a to je održavanje likvidnosti samih kompanija u ovim otežanim okolnostima poslovanja.

S tim u vezi, a kako bi se obezbijedila nesmetana proizvodnja neophodnih dezinfekcionih sredstava, preporučoli smo da se razmotri prijedlog da se privremeno ukine obveza plaćanja akcize na repromaterijale/sirovine gdje se ona trenutno primjenjuje.

*Sirovine/repromaterijali koji su neophodni za proizvodnju dezinfekcionih sredstava su:*

* *96% alkohol „ETHANOL“:*
* 2207 10 00 00 - nedenaturirani etilni alkohol s volumenskim sadržajem alkohola 80 % vol ili većim
* 2207 20 00 00 – denaturirani etilni alkohol i ostali alkoholi, bilo koje 2208 90 91 00 - nedenaturirani etilni alkohol s volumenskim sadržajem alkohola manjim od 80 % vol, u posudama zapremine: 2 l ili manje
* 2208 90 99 00 - alkohol- nedenaturirani etilni alkohol s volumenskim sadržajem alkohola manjim od 80 % vol, u posudama zapremine: veće od 2 l ;
* *NATRIJUM HIPOHLORIT-*
* 2828 90 00 00 - Hipohloriti; komercijalni kalcijev hipohlorit; hloriti; hipobromiti: ostali ( 5% carina)
* *BETAIN tar. br. 2923 90 00 00*
* *Benzalkonijum hlorid (BAC)*
* 3402 12 00 00 - Organska površinski aktivna sredstva (osim sapuna); površinski aktivni preparati, preparati za pranje (uključujući pomoćne preparate za pranje) i preparati za čišćenje, s dodatkom ili bez dodataka sapuna, osim onih iz tarifnog broja 3401: organska površinski aktivna sredstva pripremljena ili ne u pakovanja za pojedinačnu prodaju: kationska (varikina i ostali dezinfektanti)
* 3808 94 10 00 - dezinficijensi: na bazi kvarternih amonijevih soli (0% carina)
* 3808 94 20 00 - dezinficijensi: na bazi halogeniranih jedinjenja (0% carina)
* 3808 94 90 00 - dezinficijensi: ostali (0% carina)

Neke od susjednih zemalja su već poduzele slične mjere što je ujedno i olakšalo poslovanje i proizvodnju ovih sredstava u njihovim zemljama.

S tim u vezi, zamolili smo da se što hitnije pokrene procedura privremenog osolobađanja od plaćanja akcize za gore navedene sirovine na koje se to odnosi. Dopis upućen VM, MVTEO, MFT i UINO 01.04.2020. godine.

1. **Inicijativa za interveniranje na prijedlog CEFTA-e i Transportne zajednice**

U Službenom glasniku EU C96 I od 24.03.2020. predviđena je uspostava zelenih traka za normalizaciju tranzita/protoka svih vrsta roba (tranzitnih koridora) u zemljama Europske unije, kao i koridora šest Balkanskih država koji se pod istim uvjetima, a prema prijedlogu Trajnog tajništva Transportne zajednice, uključuju u definirane zelene trake EU, kao jedno od prioritetnih pitanja koje zaslužuje punu posvećenost. Aktualni prijedlog CEFTA-e i Transportne zajednice, nedovoljno je preciziran, te kao takav, mora biti ili redefiniran ili dodatno pojašnjen Europskoj komisiji.

Naime, u prijelogu CEFTA-e i Transportne zajednice, postoji nekoliko rangova koridora u zemljama zapadnog Balkana, ali se navodi da se radi o koridorima za priključak na zelene trake EU za kretanje „esencijalnih“ roba. Vjerujemo da se radi o propustu i da zahtjev CEFTA-e i Transportne zajednice mora biti takav da se na koridorima koji su priključak na zelene trake EU odvija prijevoz svih vrsta roba.

U vezi sa iznesenim predlažili smo korigiranje prijedloga CEFTA-a i Transportne zajednice na sljedeći način:

- Koridori zemalja zapadnog Balkana koji su nastavak ili priključak na zelene koridore EU koriste se za kretanje svih vrsta roba,

- Ostali definirani koridori zemalja zapadnog Balkana koriste se za kretanje esencijalnih roba zemalja zapadnog Balkana (kao dodatna mogućnost brze isporuke, u slučaju zagušenja na koridorima koji su priključak na zelene koridore EU)

Zamolili smo Ministarstvo vanjske trgovine i ekonomskih odnosa za hitno djelovanje prema svim relevantim organima i institucijama, kako bi se opisani nedostatak otklonio. Dopis upućen 03.04.2020. godine.

1. **Zamolba za pomoć i zaštitu u Republici Bugarskoj**

Bez prejudiciranja razloga zbog kojih je došlo do lančanog sudara teretnih vozila koja su se kretala u policijskom konvoju u Bugarskoj, u kojem je povrijeđen i nakon toga hospitaliziran vozač jednog teretnog vozila iz Bosne i Hercegovine, zamolili smo Ministastvo vanjskih oslova Bosne i Hercegovine da poduzme sve neophodne korake kako bi se zaštitili građani Bosne i Hercegovine, njihova prava i imovina, a koji su oštećeni u ovom nemilom događaju u Bugarskoj.

Prema informacijama koje nam je u telefonskom razgovoru saopštio vlasnik firme IMAN TRANSPORTI d.o.o Lukavac, čiji vozač je povrijeđen, a vozilo i roba oštećeni u Bugarskoj, on i njegov tim se suočavaju sa raznim problemima u kojima im je nužna pomoć i angažiranje naše Ambasade u Bugarskoj u punom kapacitetu. (Dopis upućen Ministarstvu i Ambasadi BiH u Bugarskoj 06.04.2020. godine)

1. **Izuzimanje od izdavanja Rješenje o izolaciji**

Na osnovu informacija i zahtjeva privrednika koji, imaju potrebe za manjim isporukama i koji primopredaju takvih isporuka mogu izvršiti i između dva granična prijelaza sa susjednim državama, obratili smo se Graničnoj policiji BiH, Upravi za inspekcijeske poslove Repulike Srpske i Federalnoj upravi za inspekcijske poslove s molbom da u operativnom radu službenika na graničnim prijelazima podrže ovu mogućnost, na način da se kod ovakve isporuke/primopredaje, isporučioc iz Bosne i Hercegovine izuzme od izdavanja rješenja o izolaciji.

Kao jedan od primjera za ovakvo izuzeće od izdavanja rješenja o izolaciji naveli smo primjer kompanije Philip Morris BH d.o.o. Sarajevo koja vrši primopredaju akciznih markica na ovdje opisani način, odnosno vrši preuzimanje akciznih markica od Uprave za indirektno oporezivanje Bosne i Hercegovine i isporučuje ih proizvođaču u Republici Srbiji, predajom istih između dva granična prijelaza. Kod ovako opisane isporuke, isporučilac iz Bosne i Hercegovine nije ni boravio u drugoj državi, što se može utvrditi prethodnom najavom sanitarnom inspektoru, ali i uvidom u pasoš, te ne bi postojao ni osnov za izdavanje pomenutog rješenja.

Imajući u vidu značaj ovakvih kompanija i njihov doprinos u punjenju proračuna BiH, kao i održavanja ljudskih resursa u punoj funkciji u specifičnim uvjetima, nadamo se punom razumijevanju i prihvatanju iznesenog u ovom dopisu. (Dopis upućen 07.04.2020. godine).

1. **Nacrt Zakona o ublažavanju negativnih ekonomskih posljedica, prijedlog**

Uvažavajući napore Vlade Federacije BiH da u ovim vanrednim okolnostima iznađe najbolji mogući način za ublažavanje ekonomskih posljedica po privredu, a uzrokovanih pandemijom COVID-19, informisali smo ih da se Vanjskotrgovinskoj komori BiH obratio određen broj privrednika iz prerađivačke industrije s određenim prijedlozima.

Naime, analizom prijedloga Zakona o ublažavanju negativnih ekonomskih posljedica za Federaciju BiH, privrednici predlažu da se u:

 Članu 4, stav 2. razmotri mogućnost izmjene :

„Poslovni subjekti iz člana 2. tačka a) ovog zakona imaju pravo na subvencioniranje doprinosa u skladu sa ovim zakonom u iznosu 244,85 KM mjesečno po svakom zaposlenom počevši od obračuna i isplate bruto plaće za april 2020. godine i svaki naredni mjesec, uključujući i obračun i isplatu plaća i za mjesec nakon prestanka stanja nesreće. Subvencioniranje doprinosa za svakog zaposlenog vrši se na način da se za penziono - invalidsko osiguranje usmjerava 135,70 KM, za zdravstveno osiguranje 97,35 KM i za nezaposlenost 11,80 KM, **ukoliko u mjesecu za koji se vrši obračun plaće imaju pad ostvarenog prometa 20% i više u odnosu na ostvareni prosječni promet u januaru i februaru 2020. godine.**

Mijenja se i glasi:

„Poslovni subjekti iz člana 2. tačka a) ovog zakona imaju pravo na subvencioniranje doprinosa u skladu sa ovim zakonom u iznosu 244,85 KM mjesečno po svakom zaposlenom počevši od obračuna i isplate bruto plaće za april 2020. godine i svaki naredni mjesec, uključujući i obračun i isplatu plaća i za mjesec nakon prestanka stanja nesreće. Subvencioniranje doprinosa za svakog zaposlenog vrši se na način da se za penziono - invalidsko osiguranje usmjerava 135,70 KM, za zdravstveno osiguranje 97,35 KM i za nezaposlenost 11,80 KM, **ukoliko u mjesecu za koji se vrši obračun plaće imaju pad ostvarenog prometa 20% ili više u odnosu na isti mjesec prethodne godine, pa za svaki slijedeći mjesec dok su propisane mjere iz Zakona“.**

Obrazloženje:

Prijedlog izmjene Člana 4., stav 2, u gore navedenom dijelu predlaže se da bi se osnov za usporedbu pada prometa 20% i više za mjesec u kojem se vrši obračun plaće izmijenio za korespondirajući mjesec u 2019. godini, i da se shodno tome ostvaruje pravo na subvenciju iz razloga što parametri prihoda prvih mjeseci prvog kvartala ne mogu uzeti u obzir sve činjenice poslovanja privrednog subjekta, a naročito

privredne subjekte iz sektora prerađivačke industrije i građevinarstva. Ukoliko se ne izmijeni navedeni Član , onda takav jedini i isključivi kriterij ne uvažava različitost uslova poslovanja različitih privrednih subjekata, te u konačnici ne može ni postići svoju prvenstvenu svrhu, a to je pomoć privrednim subjektima koji nastoje održati poslovanje.

Gore navedeni prijedlog upućen je Vladi Federacije BiH, Federalnom ministarstvu energije, rudarstva i industrije, Federalnom ministarstvu razvoja, poduzetništva i obrta i Federalnom ministarstvu financija 09.04.2020. godine.

1. **Implementacija Zelenih koridora za slobodan tranzit roba – inicijativa**

Uspostava zelenih traka (tranzitnih koridora) kroz države članice Europske unije (C 96 I, Službeni list EU od 24.03.2020.), kao i jasna uputstva za normalizaciju tranzita/protoka svih vrsta roba i repromaterijala, predstavlja imperativ i zahtjeva prioritetno djelovanje ukoliko se žele sačuvati proizvodni procesi i lanci isporuke i opskrbe.

Svjedoci smo različitih mjera u različitim državama, koje su ostavile dubok trag na ekonomiju svake države, kako zbog potpunog zaustavljanja proizvodnih ciklusa u kompanijama, tako i zbog smanjene potražnje jednih, a povećane potražnje drugih roba, zbog čega su pojedine kompanije transformirale kompletan proizvodni program i otpočele potpuno nove proizvodne cikluse. S tim u vezi, vidljive su i promjene u lancu snabdijevanja repromaterijalima i pojave novih tržišta istih.

Sve navedeno, pratili su i još uvijek prate vrlo otežani, a u pojedinim momentima i potpuno prekinuti putevi snabdijevanja repromaterijalima i gotovim proizvodima, što ostavlja u neizvjesnosti proizvođače, uvoznike i izvoznike, uz enormno povećanje troškova i neodrživost kompletnog ciklusa, a u čemu prednjači potpuna deformacija transportnih procesa.

Za rješavanje iznesenih problema, zamoli smo Hrvatsku gospodarsku komoru da snagom vlastitog autoriteta poduzme sve neophodne korake i aktivnosti kako bi došlo do implementacije zelenih traka (koridora za slobodan tranzit svih vrsta roba) kroz države članice EU, prema EU smjernicama (C 96 I, Službeni list EU od 24.03.2020.) i time eliminiraju zastoji zbog formiranja konvoja pod policijskom pratnjom za tranzit. U navedenim smjernicama, predviđena su dva granična prijelaza na sjeveru Bosne i Hercegovine za tranzit, te je važno za opstanak kompanija, od kojih su neke i u vlasništvu investitora iz Hrvatske, Njemačke, Austrije i Holandije, istovremeno i otvaranje trećeg graničnog prijelaza Izačić za tranzit, na kojemu je trenutno moguće obavljati prijevoz roba samo u bilaterali s Republikom Hrvatskom. (Dopis upućen 17.04.2020. godine)

1. **Izuzeće o samoizolaciji izaslanih radnika koji izvode prekogranične usluge u Bosni i Hercegovini – inicijativa,**

Vijeću ministara, Ministarstvu finansija i trezora, Ministarstvu vanjske trgovine i ekonomskih odnosa i Ministarstvu sigurnosti Bosne i Hercegovine predložili smo da se razmotri ukidanje mjere obvezne samoizolacije koja se trenutno odnosi na ulazak stranaca, a između ostalog i izaslanih radnika koji dolaze iz Republike Hrvatske, što je propisano Naredbom kriznih stožera Federacije BiH i Republike Srpske, te Odlukom o dodatnim uvjetima za ulazak stranaca u Bosnu i Hercegovinu (Odluka VM br. 16/20 od 17.03.2020. godine).

Kako se radi o izaslanim radnicima, a koji nisu zaposleni trajno u susjednoj zemlji, te svrhu putovanja ostvaruju temeljem ispunjavanja ugovornih obveza koje uključuju izgradnju, ugradnju, održavanje, servis, te druge slične radnje vezane za isporučenu robu, u većini slučajeva ne radi se o svakodnevnom prelasku granice tih osoba već se radovi izvode na određeno vrijeme boravkom u zemlji domaćina, odnosno radi se u ustaljenoj poslovnoj praksi između ove dvije zemlje.

Naime, Vanjskotrgovinskoj komori, a u suradnji sa Hrvatskom gospodarskom komorom, obratio se veći broj kompanija sa zamolbom za ispunjavanje ugovorenih obveza, a vezanih za servis, montažu, isporuku i održavanje opreme u obje zemlje.

Budući da je Zakon o kretanju i boravku stranaca i azila („Službeni glasnik BiH“, 36/8 i 87/12), člankom 84, stavak (1), tč.o) predvidio izuzetak od obveze posjedovanja radne dozvole upravo za poslove isporuke, montaže, servisa strojeva i opreme ukoliko njihov rad ne traje duže od 30 dana neprekidno, kao i da je Pravilnikom o ulasku i boravku stanaca člankom 57. (Službeni glasnik BiH 25/16), predviđeno da ovi radnici moraju imati samo potvrdu o prijavi rada za stranca koja uključuje kopiju putne isprave, ugovor ili sporazum o suradnji između pravnih osoba koje angažiraju ili upućuju stranca u BiH, te dokaz o uplati administrativne takse, prethodni uvjeti su jasno propisani.

Uzimajući u obzir da je na snazi Odluka o izmjeni i dopuni Odluke o propisivanju dodatnih uvjeta za ulazak stranaca u BiH (Odluka VM 20/20 od 24.03.2020. godine), koja u članku 2., stavak 5., tč. c., definira izuzetak od privremene zabrane ulaska stranim državljanima tretirajući ih kao kategoriju „prekograničnih radnika“, bili smo slobodni predložiti odobravanje posebnog statusa ovim kategorijama osoba, posebno monterima, servisnim tehničarima i slično, u dijelu koji bi definirao mogućnost izuzeća od samoizolacije radnika koji izvode ove prekogranične usluge.

Kao primjer već uređenih boravaka izaslanih radnika po ovom modelu naveli smo austrijsku praksu koja navodi da te osobe obave svoj posao u roku nekoliko dana, prenoće u zemlji izvođenja radova, te se vraćaju u svoja prebivališta u matičnim zemljama, sukladno propisanim uvjetima o izuzeću.

Cijeneći dosadašnje napore Vijeća ministara i kriznih stožera u Bosni i Hercegovini smatramo da bi uvažavajući obostrane interese Republike Hrvatske i Bosne i Hercegovine na istovjetan način mogli rješiti ovaj problem tako da je ugovorna strana - pozivatelj, osim gore navedenih zakonima propisanih uvjeta dužna osigurati poseban saoizolacijski smještaj za ugovorom angažirane djelatnike, te o istome uredno obavjestiti mjesno nadležne krizne stožere, kao i policijsku upravu, koja bi kao i u slučaju rješenja sa samoizolacijom vozača, iste obilazila i kontrolirala.

VTK i HGK su sukladno sporazumu o međusobnoj suradnji pozvali nadležna tijela i institucije u Bosni i Hercegovini i Republici Hrvatskoj da u obostranom interesu pogođenih tvrtki reguliraju ovo pitanje, a na prvom mjestu osiguravajući zaštitu zdravlja ljudi. (Dopis upućen 22.04.2020. godine)

1. **Ponovno otvaranje graničnih prijelaza za tranzit roba, - inicijativa**

Mjere uzrokovane pandemijom Covid-19, ostavile dubok trag na gospodarstvo svake države, kako zbog potpunog zaustavljanja proizvodnih ciklusa u kompanijama, tako i zbog smanjene potražnje jedinih, a povećane potražnje drugih roba. U posljednjih nekoliko dana, ublažavanjem donesenih mjera, proizvodne i trgovinske aktivnosti uzimaju zamah, te je važno otkloniti mjesta povećanja troškova, među kojima se u prvom redu ukazuju troškovi transporta, a isti su izazvani dugim zadržavanjima i povećanjem prijevoznog puta zbog reduciranja broja aktivnih graničnih prijelaza.

S tim u vezi, smatramo da je nužno u najkraćem mogućem roku osigurati neometan tranzit roba preko graničnog prijelaza Izačić (BIH)/Ličko Petrovo Selo (HR), kao i neometan tranzit roba preko graničnog prijelaza Vardište (BIH)/Kotroman (SRB).

Na ovaj način, ne samo da bi se prijevozni put skratio za cca 500 – 600 km u odlasku i povratku, nego bi se značajno smanjilo i vrijeme zadržavanja na postojećim graničnim prijelazima za tranzit roba.

Potpuno uvjereni da je čak i najjednostavnija podrška gospodarskim aktivnostima i oporavku gospodarstva, upravo otvaranje ne samo ovih, nego i drugih graničnih prijelaza za tranzit roba, poput graničnih prijelaza Orašje (BIH)/Županja (HR), Kamensko (BIH)/Kamensko (HR) i Karakaj (BIH)/Mali Zvornik (SRB), a koju je moguće brzo i efikasno realizirati, uputili smo inicijativu VM, MFT, MVTEO, MPK, MS i GP za poduzimanje neophodnih koraka i aktivnosti u ovom pravcu. (Dopis poslat 27.04.2020. godine.

1. **Inicijativa o produženju roka vraćanja registarskih tablica nadležnom organu**

Na osnovu zahtjeva velikog broja bosanskohercegovačkih prijevoznika, uputili smo inicijativu MKP da se produži rok za vraćanje registarskih tablica vozila kojima je istekla ili će isteći registracija vozila u periodu trajanja pandemije odnosno proglašenja vanrednog stanja.

Naime, članom 208. Stavom 6., Zakona o osnovama sigurnosti prometa na cestama u Bosni i Hercegovini („Službeni glasnik BiH“, br.06/06, 75/06, 44/07, 84/09, 48/10, 18/13, 8/17, 89/17 i 9/18), propisana je obveza vlasniku vozila, da ako ne produži registraciju vozila u roku od 30 dana od dana isteka važenja potvrde o registraciji, mora vratiti registarske tablice nadležnom organu u roku od osam dana, dok je članom 236. stavom 1. točkom 29) propisana novčana kazna vlasniku vozila, u iznosu od 50,00 KM do 250,00 KM, ako u roku od osam dana ne vrati registarske tablice nadležnom organu.

Članom 15. stavom 5. Pravilnika o registraciji vozila („Službeni glasnik BiH“, broj: 69/09), definirano je „Ako se zahtjev za produženje važenja registriranja vozila ne podnese u roku od 30 dana od dana isteka važenja registracije, vozilo se službeno odjavljuje iz evidencije registriranih vozila i vlasnik vozila je dužan u roku od osam dana vratiti registarske tablice i potvrdu o registraciji, o čemu se donosi rješenje i evidentira u potvrdi o vlasništvu vozila.“

Proglašenjem pandemije korona virusa (COVID-19), odnosno proglašenjem vanrednog stanja, prijevoznici su u obvezi da se pridržavaju svih mjera koje su donijele nadležne institucije Bosne i Hercegovine. Ovim mjerama prijevoznicima u redovnom linijskom cestovnom prijevozu putnika je trenutno zabranjen rad, dok svi ostali prijevoznici ne rade ili rade s minimalnim obimom prijevoza tj. ne ostvaruju nikakve ili ostvaruju minimalne prihode kojima ne mogu pokriti troškove poslovanja.

Zadržavanje identičnih registarskih oznaka na vozilu je od izuzetnog značaja za prijevoznike, a naročito za prijevoznike u međunarodnom cestovnom prijevozu, obzirom da su po registarskim oznakama vozila vezane kartice za gorivo (DKV, SHEL, HOLD INA; MOL i dr.), uređaji za naplatu putarina (GOBOX i sl.), dokumenti nadležnih poreznih institucija u drugim državama za plaćanje PDV-a, razni certifikati i sl.

Imajući u vidu da je prijevoznicima zabranjen rad ili rade s minimalnim obimom prijevoza, da vozila kojima je istekla registracija nemaju potrebu trenutno registrirati, a da je zadržavanje registarskih tablica od iznimnog značaja za prijevoznike, zamolimo smo MKP da uvaži ovu inicijativu, te iznađe način da se produži rok za vraćanje registarskih tablica tj. da „**vlasnik vozila kojem je istekla registracija vozila u periodu trajanja pandemije odnosno proglašenja vanrednog stanja, ako ne produži registraciju vozila u roku od 30 dana od dana završetka pandemije odnosno završetka vanrednog stanja, dužan je vratiti registarske tablice nadležnom organu u roku od osam dana.**

1. **Analiza primjene zaštitnih mjera za uvoz vinskog grožđa**

Slijedom novonastale situacije u BiH, pa tako i u svijetu, uzrokovane pandemijom COVID 19, Grupacija proizvođača vina pri Vanjskotrgovinskoj komori BiH je razmatrala određene inicijative koje bi bilo preporučljivo razmotriti u narednom periodu.

Cijeneći djelokrug aktivnosti Grupacije u okviru VTK/STK BiH, kao i nadležnosti Ministarstva vanjske trgovine i ekonomskih odnosa prvenstveno u dijelu vanjskotrgovinske politike, koristimo priliku da skrenemo pažnju na sljedeće:

Proizvodnja vina u BiH primarno je fokusirana na visokokvalitetne kategorije vina, i to najviše autohtone sorte kao što su Žilavka (bijelo) i Blatina (crveno). Ove sorte su idealne za uzgajanje u lokalnim geografskim i klimatskim uvjetima na prostoru Hercegovine po lokalnoj uzgojnoj tradiciji i dio su kulturnog naslijeđa.

Također, u vinogradima većih proizvođača podignuti su i zasadi drugih poznatih sorti kao što su: Vranac (prvenstveno na području Istočne Hercegovine), Cabernet Sauvignon, Merlot, Shiraz (crveno) i Chardonnay i Sauvignon Blanc (bijelo).

Iako domaće tržište vina iz godine u godinu raste, ipak je potrošnja vina po glavi stanovnika i dalje niska u odnosu na EU. Potrošnja po glavi stanovnika u BiH je u 2002. godini iznosila samo 2 litra vina, dok je u 2018. dosegla 8,4 litara.

Dostignuti nivo izvoza vina iz BIH je u visini od oko 7,2 miliona KM, dok je uvoz dosegao za Bosnu i Hercegovinu vrtoglavih 34 mil. KM.





Iz analize vanjskotrgovinske razmjene da se zaključiti da se prosječna izvozna cijena 1 litre vina kreće oko 2,00 KM, dok je prosječna uvozna cijena litre vina znatno veća i iznosi cca 3,80 KM.

Od top pet vodećih izvoznih tržišta daleko najviše se izveze u Republiku Hrvatsku na koju otpada 64% izvoza te je uvjerljivo na prvom mjestu. Na drugom i trećem mjestu nalaze se Srbija sa 17% i Njemačka sa 8%.



Vrijednost uvoza vina višestruko nadmašuje izvoz i dostiže nivo od 34 miliona KM. Najviše se uvozi iz, Hrvatske, Srbije, Makedonije i Crne Gore.

Upravo zbog ove nepovoljne vanjskotrgovinske razmjene, predlažemo Ministarstvu vanjske trgovine i ekonomskih odnosa, da u koordinaciji s relevantnim entitetskim ministarstvima i institucijama, a u svjetlu vanrednih okolnosti ispita mogućnost uvođenja adekvatnih privremenih mjera kojima bi se uvjetno rečeno zaštitila domaća proizvodnja i prodaja vina proizvedenog u BIH.

Naime, proizvođači vina izražavaju bojazan da ćemo u narednom periodu biti suočeni s još višom stopom uvoza vina u BiH uzrokovane padom potrošnje u svijetu i mogućnostima istovjetnog plasmana u međunarodnoj trgovini vinom kako je bilo i prije izbijanja pandemije.

Razumljivo je da, kada se steknu uvjeti, za koliko toliko vraćanje vinarske industrije u svijetu na „stare“ tokove, da će i vjerojatno uvoz na liberalna trgovinska tržišta, kakvo je i tržište BiH, porasti.

Praćenjem situacije u nama susjednim zemljama, informirani smo da je u Srbiji pokrenuta aktivnost od strane proizvođača vina da se uvedu sljedeće mjere:

* privremena zabrana uvoza grožđa i rinfuznog vina (s izuzetkom onog namijenjenog izvozu u treće države, koja se u domaćim vinarijama samo flaširaju), ili uvođenje privremene carinske mjere, akcize na rinfuzna vina i grožđe.
* zaštitna taksa (prelevman) na uvoz flaširanog vina i to na sljedeći način:
* Vina čija je uvozna cijena do 5 KM po boci oporezovati sa 2,50 KM.
* Vina čija je uvozna cijena od 5 do 10 KM oporezovati sa 5 KM.
* Vina čija je uvozna cijena od  10 do 25 KM oporezovati sa 10 KM.
* Vina čija je uvozna cijena preko 25 KM nije potrebno opteretiti dodatnom zaštitnom taksom jer ona ionako ne zauzimaju veliki dio tržišta i samim tim ne predstavljaju konkurenciju domaćim vinarima.
* da se novac koji država uzme od poreza na uvozna vina vrati u razvoj sektora vinarstva i vinogradarstva. Na taj način bi država lakše osigurala novac iz budžeta za pomoć razvoja domaćeg vinarstva i vinogradarstva . Od tih beneficija bi naši vinari i vinogradari dobili motiv da rade i razvijaju se, da širimo vlastitu sirovinsku bazu da bi se konačno stvorili uvjeti da ovaj sektor nezaustavljivo krene naprijed.
* da se otkup domaćeg grožđa subvencionira sa 0,15 KM po kilogramu, osim za autohtone sorte i grožđe koje je u sistemu geografske zaštite i čiji otkup treba subvencionirati sa 0,25 KM po kilogramu. Na ovaj način bi se osigurao siguran otkup i zadovoljstvo desetina tisuća poljoprivrednih gazdinstava i obitelji koje žive od vinogradarstva, te ohrabrilo podizanje novih za sada. Ovdje valja primijetiti da je mjera subvencioniranja otkupa grožđa godinama na snazi u mnogim zemljama regije.
* Uvođenjem svih ovih mjera štite se prvenstveno domaći vinogradari. Istovremeno, velike vinarije koje bi bile pogođene zabranom uvoza rinfuznog vina dobile bi priliku da zbog zaštitnih taksi na uvozna flaširana vina lakše plasiraju na tržište vina od domaćeg grožđa.

Po našim informacijama, ovi prijedlozi su upućeni nadležnim institucijama u Republici Srbiji na razmatranje, te nemamo saznanja u kojem obimu se uopće razmatraju ovi prijedlozi od strane nadležnih institucija.

Ovdje želimo skrenuti pažnju da je već godinama Grupacija proizvođača vina pri VTK/STK BiH apelovala na nadležne institucije ističući problematiku uvoza grožđa naročito s teritorije Sjeverne Makedonije.

Napominjemo da smo i u proteklim godinama održavali niz sastanaka s ministrima vanjske trgovine i ekonomskih odnosa BiH na kojima se nastojalo da definira mogućnost zaštite od prekomjernog uvoza vinskog grožđa iz Makedonije u Bosnu i Hercegovinu.

Slijedom gore navedenih sastanaka konstatirano je da je potrebno na graničnim prijelazima vršiti analize na pesticide i teške metale prilikom uvoza vinskog grožđa, naročito u vrijeme trenda uvoza ovog grožđa (august-oktobar). Da bi ova mjera imala potpuni efekt potrebna je koordinirana aktivnost svih nadležnih institucija u BiH i duboka predanost svih institucija ovom zadataku.

Ovdje želimo skrenuti pažnju da uslijed teških godina iza nas, domaći proizvođači grožđa su izvršili znatna ulaganja kako bi zadržali kvalitetu grožđa, ali zbog neprovjerenog uvoza dolazi do poremećaja na tržištu.

Ovom prilikom opet apelujemo na sve nadležne institucije i organe da se aktivno uključe u rješavanje ove situacije, te da se iznađe model za praktičnu kontrolu uvoza ili sprovođenje adekvatnih mjera s ciljem rješavanja navedene problematike za dobrobit domaćih proizvođača i podizanje njihove konkurentnosti.

Također, svjesni činjenice da je Bosna i Hercegovina potpisnica međunarodnih trgovinskih sporazuma s EU, CEFTA, EFTA, te da smo obvezni poštivati sve relevantne odredbe, smatramo da je potrebno analizirati sve relevantne članove navedenih sporazuma, te iznaći mogućnost u okviru istih, pokretanja odgovarajućih dopuštenih mjera, s ciljem olakšavanja poslovanja domaćim proizvođačima vina u BiH.

Naime, CEFTA Sporazum u svojim odredbama prepoznaje mogućnost primjene privremenih mjera u slučaju izuzetnih i kritičnih okolnosti, te smo slijedom toga bili slobodni predložiti sve gore navedeno.

1. **Inicijativa o produženju Odluke o obaveznoj primjeni preferencijalnog tretmana domaćeg u postupcima javnih nabavki**

S obzirom na tešku ekonomsku situaciju u kojoj se nalazi bosanskohercegovačka privreda, a nakon proglašenja pandemije virusa Covid-19, kao i zahtjeva privrednih subjekata upućenih prema Vanjskotrgovinskoj komori BiH, predlažemo Vijeću ministara Bosne i Hercegovine **Inicijativu za produženje Odluke o obaveznoj primjeni preferencijalnog tretmana domaćeg u postupcima javnih nabavki**, kako bi domaće ponude bosanskohercegovačkih privrednih subjekta prilikom učestvovanja na tenderima za dobivanje poslova na bh. tržištu imale povoljniji tretman u odnosu na inostrane, u smislu umanjenja domaće ponude za preferencijalni faktor domaćeg, u skladu sa članom 67. Zakona o javnim nabavkama ("Službeni glasnik BiH", broj 39/14) i Odluke o obaveznoj primjeni preferencijalnog tretmana domaćeg ("Službeni glasnik BiH", broj 83/16), čija primjena prestaje da važi 01.06.2020. godine.

U prilog našem prijedlogu želimo da istaknemo pozitivne efekte koje je u ranijem periodu imala primjena Odluke u postupcima javnih nabavki u smislu zapošljavanja, ulaganja i razvoja bosanskohercegovačke privrede, sa posebnim osvrtom na metaloprerađivačku, drvoprerađivačku, tekstilnu i poljoprivredno-prehrambenu industriju, kao i na sektor građevinarstva, cestogradnje, telekomunikacija, te uslužnih djelatnosti, u smislu primjene preferencijalnog faktora domaćeg na ponude koje podnose pravne ili fizičke osobe sa sjedištem u Bosni i Hercegovini i koje su registrirane u skladu sa zakonima u Bosni i Hercegovini i kod kojih, u slučaju ugovora o nabavkama roba, **najmanje 50% ukupne vrijednosti od ponuđenih roba imaju porijeklo iz Bosne i Hercegovine, a u slučaju ugovora o uslugama i radovima, najmanje 50% radne snage za izvršenje ugovora su rezidenti iz Bosne i Hercegovine.**

U ranijem periodu, a u cilju zaštite, razvoja i obnove privrede Bosne i Hercegovine, ugovorni organi su bili obavezni, u skladu sa članom 67. Zakona o javnim nabavkama primijeniti preferencijalni tretman prilikom obračuna cijene ponuda, u smislu umanjenja cijene domaćih ponuda za preferencijalni faktor u iznosu od 15% za ugovore koji se dodjeljuju u 2015. i 2016. godini, 10% za ugovore koji se dodjeljuju od 2017. do 2018. godine, i 5% za ugovore

koji se dodjeljuju u 2019. godini, te bi prestanak primjene Odluke sa 01.06.2020. godine, a obzirom na prilike uzrokovane pandemijom Covid 19 u kojima se našla bosanskohercegovačka privreda, dodatno izazvalo negativne efekte na polju zapošljavanja i razvoja privrede Bosne i Hercegovine.

Uzimajući u obzir gore navedeno, kao i novonastalu situaciju i vremenski period koji će biti potreban za oporavak domaće privrede, smatramo da će donošenje odluke o produženju Odluke o obaveznoj primjeni preferencijalnog tretmana domaćeg u postupcima javnih nabavki pružiti dodatnu podršku oporavku i razvoju domaće privrede.

Molimo da se u prilog ove inicijative prilikom odlučivanja uzmu u obzir i odluke Europske komisije, te odluke država članica koje su također primijenile razne oblike direktne pomoći svojim privrednim društvima sa iznosima koji prevazilaze norme o dozvoljenoj državnoj pomoći i konkurenciji u EU. Obzirom da je ukidanje preferencijalnog statusa za domaće firme u postupcima javnih nabavki obaveza koju BiH ima prema odredbama SSP-a između BiH i EU, smatramo da je u periodu oporavka privrede od posljedica pandemije, naša inicijativa opravdana.

Također, predlažemo da se prilikom zaštite i povećanja konkurentnosti domaće privrede istovremeno poštuje CEFTA Sporazum u smislu jednakog tretmana ponuđača iz zemalja potpisnica ovog Sporazuma.

1. **Ponovno otvaranje graničnih prijelaza za tranzit roba – urgencija**

S pozivom na inicijativu za ponovno otvaranje graničnih prijelaza za tranzit roba, koju smo uputili u aktu broj 01-4-01-4-461-26/2020 od 27.04.2020.godine, urgirali smo Vijeću ministara BIH, Ministarstvu financija i trezora, Ministarstvu vanjske trgovine i ekonomskih odnosa, Ministarstvu prometa i komunikacija, Ministarstvu sigurnosti i Graničnoj policiji BiH da u komunikaciji sa nadležnim organima u Republici Hrvatskoj i Republici Srbiji, a imajući u vidu potrebe privrede u sve tri države, u najkraćem roku osiguraju otvaranje dodatnih graničnih prijelaza za tranzit roba, i to:

1. Sa **Republikom Hrvatskom**:
* granični prijelaz **Izačić (BIH)/Ličko Petrovo Selo (HR),**
* granični prijelaz **Orašje (BIH)/Županja (HR)**,
* granični prijelaz **Kamensko (BIH)/Kamensko (HR)**;
1. Sa **Republikom Srbijom**:
* granični prijelaz **Vardište (BIH)/Kotroman (SRB),**
* granični prijelaz **Karakaj (BIH)/Mali Zvornik (SRB)**.

U očekivanju punog razumijevanja i prihvatanja iznesene inicijative, a cijeneći da su susjedne zemlje već liberalizirale prelaske preko granica, smatramo inicijativu opravdanom.

1. **Izdavanje viza za radnike koji po osnovu Međudržavnog sporazuma o detašmanu izvode radove u SR Njemačkoj**

Vanjskotrgovinska/Spoljnotrgovinska komora Bosne i Hercegovine izražava iskreno poštovanje Ambasadi Savezne Republike Njemačke u Sarajevu, uz molbu da razmotri kategoriju detaširanih radnika te ih nakon ponovnog pokretanja procesa izdavanja viza postavi u privilegiran status kod dobijanja termina za vize.

Željeli smo sagledati sve aspekte i eventualne posljedice nastale nakon širenja pandemije uzrokovane Corona virusom (COVID-19), a s ciljem dobijanja odgovora o terminima za vize detaširanih radnika bosanskohercegovačkih tvrtki po ugovoru sa njemačkim građevinskim kompanijama, te u tom duhu predlažili i organiziranje zajedničkog sastanka službenika Ambasade SR Njemačke sa predstavnicima komorskog sustava u BiH.

Vanjskotrgovinska komora BiH je dobila niz inicijativa i dopisa od tvrtki koje i u ovo teško vrijeme izvršavaju ugovorene obveze u SR Njemačkoj, u kojima nas upozoravaju na moguće probleme sa viziranjem radnika.

Nakon ponovnog otvaranja konzularnog odjela, može se očekivati značajno povećan broj zahtjeva za izdavanje viza, i postoji zabrinutost za raspoloživost dovoljnog broja termina za viziranje.

Svjesni sveopće situacije, a uzimajući u obzir težinu i ogroman značaj detašmana za gospodarstvo Bosne i Hercegovine, te hitnosti rješavanja ove problematike, zamolili smo Ambasadu SR Njemačke da se, kada to prilike budu dozvoljavale i odjel za vize nastavi sa radom, već dodijeljeni termini detaširanim radnicima automatizmom ponovo dodijele.

 **P R E D S J E D N I K**

 Dr.sc. Vjekoslav Vuković